Cu un decor modular (creat de Gabi Albu), spectacolul este construit din trei scene mari: ficționalizarea unui eveniment real – protestul (determinat de condițiile de joc) actorului Marius Manole la inaugurarea cortului de la Sibiu în deschiderea programului pentru Capitala Culturală Europeană; o poveste ficțională bazată pe fenomene reale – rețeaua mafiilor locale (droguri, abuz sexual asupra minorilor) într-una din cele mai sărace zone din țară (Vaslui); o narațiune integral ficțională care surprinde presiunea socialului asupra vieții personale (trei perspective asupra momentului în care o familie se destramă arată că viața privată resimte șocurile transformărilor sociale).